**43. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2022. május 31-i ülése III. napirendi pontjához:**

**Jelentés Fácánkert Község Önkormányzata 2021. évi belső ellenőrzési tevékenységének tapasztalatairól**

**Előadó:**  Ezerné dr. Huber Éva jegyző

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről.

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a) bekezdése szerint a jegyző a tárgyévre vonatkozó éves ellenőrzési jelentést – a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.

A belső ellenőrzési feladatok 2021. évi ellátására külső szolgáltatóval kötöttünk megbízási szerződést.

Az államháztartásért felelős miniszter által közzétett módszertani útmutató figyelembevételével készült 2021. évre vonatkozó ellenőrzési jelentés az előterjesztés mellékletét képezi.

Kérem a mellékletben foglalt, 2021. évre vonatkozó ellenőrzési jelentés elfogadását.

**Határozati javaslat:**

**Fácánkert Község Önkormányzata Képviselő-testületének /2022. (V.11.) önkormányzati határozata a Fácánkert Község Önkormányzata 2021. évi belső ellenőrzési tevékenységének tapasztalatairól:**

Fácánkert Község Önkormányzatának Képviselő-testülete

az önkormányzat 2021. évi belső ellenőrzésére vonatkozó az előterjesztés melléklete szerinti éves jelentésben foglaltakat elfogadom.

A Képviselő-testület felkéri Ezerné dr. Huber Éva jegyzőt, hogy gondoskodjon a határozat Kádár Andrásné részére történő megküldéséről.

**Felelős:** Ezerné dr. Huber Éva jegyző (a határozat megküldéséért)

**Határidő:** 2022. június 30.

**Fácánkert, 2022. május 25.**

**Orbán Zsolt sk.**

 **polgármester**

**A kiadmány hiteléül:**

 **dr. Nemes Margit**

 **aljegyző**

**Az előterjesztést készítette:** Feri Lívia titkársági ügyintéző